ai4bharat/Pralekha huggingface dataset:
రైల్వే మంత్రిత్వ శాఖ
"జాతీయ విద్యుత్ పొదుపు అవార్డు"లను అందజేసిన భారత రాష్ట్రపతి
- "జాతీయ విద్యుత్ పొదుపు దినోత్సవం" సందర్భంగా అవార్డుల ప్రదానం
- తొమ్మిది జాతీయ విద్యుత్ పొదుపు అవార్డులను అందుకున్న భారతీయ రైల్వే
- న్యూ ఢిల్లీలోని విజ్ఞాన్ భవన్లో జరిగిన కార్యక్రమంలో అవార్డుల ప్రదానం
జాతీయ విద్యుత్ పొదుపు దినోత్సవం సందర్భంగా గౌరవనీయులైన భారత రాష్ట్రపతి శ్రీమతి ద్రౌపది ముర్ము ఈ రోజు  న్యూ ఢిల్లీలో ఏర్పాటు చేసిన ఒక కార్యక్రమంలో నేషనల్ ఎనర్జీ కన్జర్వేషన్ అవార్డ్స్, నేషనల్ ఎనర్జీ ఎఫిషియెన్సీ ఇన్నోవేషన్ అవార్డ్స్, జాతీయ చిత్రలేఖన పోటీల విజేతలకు బహుమతులను ప్రదానం చేశారు. ఈ సందర్భంగా, భారతీయ రైల్వేలకు 2022 సంవత్సరానికి గాను తొమ్మిది జాతీయ విద్యుత్ పొదుపు అవార్డులు లభించాయి. న్యూఢిల్లీలోని విజ్ఞాన్ భవన్లో భారత ప్రభుత్వ విద్యుత్ మంత్రిత్వ శాఖ ఆధ్వర్యంలో బ్యూరో ఆఫ్ ఎనర్జీ ఎఫిషియెన్సీ నిర్వహించిన కార్యక్రమంలో రాష్ట్రపతి ఈ అవార్డులను అందజేశారు. 2022 సంవత్సరంలో అత్యుత్తమ విద్యుత్తు నిర్వహణ పద్ధతులకు గాను ఈ అవార్డులు ప్రకటించబడ్డాయి. రైల్వే స్టేషన్ల విభాగంలో విద్యుత్తు వినియోగపు సంరక్షణ చర్యలకు గాను దక్షిణ మధ్య రైల్వే మొదటి మరియు రెండవ బహుమతిని అందుకుంది. కాచిగూడ స్టేషన్కు ప్రథమ బహుమతి లభించింది. రెండో బహుమతి గుంతకల్ రైల్వే స్టేషన్కు లభించింది. కాన్పూర్ సెంట్రల్ రైల్వే స్టేషన్ , రాజమండ్రి రైల్వే స్టేషన్ , తెనాలి రైల్వే స్టేషన్  లకు మెరిట్ సర్టిఫికెట్ లభించింది. భవనాల కేటగిరీ కింద, వాయువ్య రైల్వేకు చెందిన అజ్మీర్ వర్క్షాప్కు మొదటి బహుమతి లభించింది. రైల్వే హాస్పిటల్ గుంతకల్ , ఎలక్ట్రిక్ ట్రాక్షన్ ట్రైనింగ్ సెంటర్, విజయవాడ  మరియు డివిజనల్ రైల్వే హాస్పిటల్, ప్రతాప్నగర్ లకు మెరిట్ సర్టిఫికెట్లు లభించాయి.
ఈరోజు అందజేసే అవార్డుల వివరాలు ఇలా ఉన్నాయిః
1. రవాణా వర్గం / రైల్వే స్టేషన్ల రంగం:
• కాచిగూడ రైల్వే స్టేషన్ మొదటి బహుమతిని గెలుచుకుంది
• గుంతకల్ రైల్వే స్టేషన్ రెండవ బహుమతిని గెలుచుకుంది
• కాన్పూర్ సెంట్రల్ రైల్వే స్టేషన్ మెరిట్ సర్టిఫికెట్ గెలుచుకుంది
• తెనాలి రైల్వే స్టేషన్ మెరిట్ సర్టిఫికెట్ గెలుచుకుంది
• రాజమండ్రి రైల్వే స్టేషన్  మెరిట్ సర్టిఫికెట్ గెలుచుకుంది.
2. భవనాల వర్గం / ప్రభుత్వ భవనాల విభాగంలో:
• వాయువ్య రైల్వేకు చెందిన అజ్మీర్ వర్క్షాప్ మొదటి బహుమతిని గెలుచుకుంది.
• రైల్వే హాస్పిటల్ / గుంతకల్  మెరిట్ సర్టిఫికెట్ గెలుచుకుంది
• ఎలక్ట్రిక్ ట్రాక్షన్ ట్రైనింగ్ సెంటర్ , విజయవాడ  మెరిట్ సర్టిఫికెట్ గెలుచుకుంది.
• డివిజనల్ రైల్వే హాస్పిటల్, ప్రతాప్నగర్  మెరిట్ సర్టిఫికెట్ గెలుచుకుంది.
మేటి విద్యుత్ సామర్థ్యం కలిగిన ఎల్ఈడీ లైటింగ్ మరియు ఇతర చర్యల వంటి వివిధ విద్యుత్ సంరక్షణ చర్యలను రైల్వేలు స్థిరంగా అమలు చేస్తున్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.40 కోట్ల డోసులు  అందించారు
గత 24 గంటల్లో 2,11,833 డోసులు అందించారు
దేశవ్యాప్త క్రియాశీల కేసుల సంఖ్య 1,842
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 108 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,50,057 కు పెరిగింది.
గత 24 గంటల్లో 109 కొత్త కేసులు నమోదయ్యాయి.
రోజువారీ పాజిటివిటీ రేటు 0.07%
వారపు పాజిటివిటీ రేటు 0.08%
గత 24 గంటల్లో చేసిన 1,48,464 కొవిడ్ పరీక్షలతో కలిపి ఇప్పటివరకు 91.53 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ అనంతర సీక్వెల్ మాడ్యూల్ను విడుదల చేసిన కేంద్ర ఆరోగ్య మంత్రి శ్రీ మన్సుఖ్ మాండవీయ
ఈ మాడ్యూళ్లు వైద్యులు, ఆరోగ్య కార్యకర్తలకు కోవిడ్ అనంతర తీర్ఘకాలిక ప్రభావాలను ఎదుర్కొనేందుకు తగిన మార్గదర్శకాలను ఇస్తాయి: శ్రీ మాండవీయ
“ ఫ్రంట్ లైన్ వర్కర్లు తగిన పరిజ్ఞానం, శిక్షణతో ఉన్నట్టయితే, వారు కోవిడ్ అనంతర సవాళ్లకు సంబంధించి విలువైన వనరుగా ఉంటారు: డాక్టర్ భారతి ప్రవీణ్ పవార్
కేంద్ర ఆరోగ్య, కుటుంబ సంక్షేమ శాఖ మంత్రి శ్రీ మన్సుక్ మాండవీయ ,కేంద్ర ఆరోగ్య కుటుంబ సంక్షేమ శాఖ సహాయమంత్రి డాక్టర్ భారతీ ప్రవీణ్ పవార్ సమక్షంలో కోవిడ్ అనంతర సీక్వెల్ మాడ్యూళ్లను విడుదల చేశారు. ఈ మాడ్యూల్ళు దేశ వ్యాప్తంగా గల వైద్యులు, నర్సులు, పారామెడికల్సిబ్బంది, కమ్యూనిటీ హెల్త్ వర్కర్లు, కోవిడ్ అనంతర దీర్ఘకాలిక ప్రభావాలను ఎదుర్కొనడానికి పనికి వస్తాయి.
మార్గదర్శకాల పట్ల సంతోషం వ్యక్తం చేస్తూ కేంద్ర మంత్రి, డాక్టర్లు, హెల్త్ కేర్ వర్కర్లు కోవిడ్ దీర్ఘకాలిక ప్రభావాలను ఎదుర్కోవడానికి ఈ మార్గదర్శకాలు ఎంతగానో ఉపయోగపడతాయని అన్నారు. కనీస సైడ్ ఎఫెక్ట్లు ఉండడానికి, చికిత్సకు సంబంధించి ఎలాంటి దుష్పరిణామాలు కలగకుండా ఉండడానికి ఇవి ఉపయోగపడతాయి.
మ్యుకోర్ మైకోసిస్ వంటి కేసులలో ఎక్కువ మోతాదులో స్టెరాయిడ్ డోస్లు వాడడం వల్ల పేషెంట్లలో కోవిడ్ అనంతర ప్రభావానికి సంబంధించిన పరిణామాలను చూడడం జరిగిందని ఆయన చెప్పారు. అందువల్ల తక్కువ సైడ్ ఎఫెక్ట్లు లేదా కనీస సైడ్ ఎఫెక్ట్లు కలిగిన మందులు తీసుకోవడం ముఖ్యమని ఆయన అన్నారు. మనం ముందుగా మేల్కొంటే, కోవిడ్ అనంతర పరిస్థితులను ఎదుర్కోవడానికి ఎంతగానో ఉపయోగపడుతుంది.కోవిడ్ అనంతర పరిస్థితులకు సంబంధించి సమాజంలో పలు భయాలు, ఆరోగ్య సంబంధ సమస్యలు వంటివి ఉన్నాయి. వీటిని జాగ్రత్తగా ఎదుర్కొవలసి ఉంది. అందువల్ల కోవిడ్ అనంతర సమస్యలను అర్థం చేసుకుని వాటిని పరిష్కరించుకోవలసి ఉంది. కోవిడ్ అనంతర సీక్వెల్ మాడ్యూళ్లు రూపొందించడానికి దేశ వ్యాప్తంగా గల రిసొర్స్ పర్సన్లు గట్టి కృషి చేశారు. ఇవి అత్యంత ప్రత్యేక మాడ్యూళ్లు. ఇవి అత్యంత ప్రత్యేక మాడ్యూళ్లు.వివిధ రంగాలకు చెందిన ఆరోగ్య ప్రొఫెషనల్స్ అవసరాలను దృష్టిలో ఉంచుకుని ఈ మాడ్యూళ్లు రూపొందించడం జరిగింది.
ఈ సందర్భంగా మాట్లాడుతూ డాక్టర్ భారతి ప్రవీణ్ పవార్, మానసిక ఆరోగ్య సమస్యలను ఎదుర్కోవలసిన అవసరాన్నివారు ప్రస్తావించారు. ప్రస్తుత కోవిడ్ మహమ్మారి ఆరోగ్యం, ఆరోగ్య సంరక్షణవ్యవస్థకు పలు సవాళ్లు విసిరిందని డాక్టర్ భారతీ ప్రవీణ్ పవార్ అన్నారు. మానసిక ఆరోగ్య సంరక్షణ అనేది భారీ జనాభా గల దేశంలో పెద్ద సవాలు అని అన్నారు. మానసిక ఆరోగ్య సంరక్షణను ఎదుర్కొనేందుకు మనం మన సామర్ధ్యాలను పెంపొందించుకోవాలని అన్నారు. క్షేత్రస్థాయిలో ఫ్రంట్లైన్ వర్కర్లను సమర్ధులుగా తీర్చిదిద్దినట్టయితే వారికి తగిన పరిజ్ఞానాన్ని అందించినట్టయితే కోవిడ్ అనంతరం ఏర్పడే సవాళ్లను ఎదుర్కోవడానికి వీరు ఎంతగానో ఉపయోగపడతారు. మనం కోవిడ్ అనంతర పరిణామాలను ఎదుర్కొవడానికి మనకు మనం సన్నద్ధులం కావడానికి ప్రయత్నించడంతోపాటు, వీటిని చివరికంటా తీసుకుపోవడం కూడా ఎంతో అవసరం. రాష్ట్రాల ఆరోగ్య కార్యకర్తల అవసరాలకు అనుగుణంగా మానసిక ఆరోగ్యం , ఇతర అంశాలకు సంబంధించి శిక్షణ మాడ్యూళ్లు సిద్దమ య్యాయి.కోవిడ్ -19 అనేది ఇక ఇదే చిట్టచివరి మహమ్మారికావాలని ఆమె ఆకాంక్షించారు.
కేంద్ర ఆరోగ్యం, కుటుంబ సంక్షేమ మంత్రిత్వశాఖ కార్యదర్శి శ్రీ రాజేష్ భూషణ్, డిజిహెచ్ ఎస్ డాక్టర్ సునీల్ కుమార్, ఆరోగ్యకుటుంబ సంక్షేమ మంత్రిత్వశాఖకు చెందిన ఇతర సీనియర్ అధికారులు ఈ సమావేశంలో పాల్గొన్నారు.
నౌకారవాణా మంత్రిత్వ శాఖ
నార్వేలోని అస్కో మారిటైమ్ ఏఎస్ కోసం అటానమస్ ఎలక్ట్రిక్ నౌక నిర్మాణానికి ఒప్పందం కుదుర్చుకున్న కొచ్చిన్ షిప్యార్డ్ లిమిటెడ్
నౌకా నిర్మాణ పరిశ్రమలో చారిత్రాత్మక మైలురాయిని చేరుకున్న సిఎస్ఎల్కు కేంద్ర మంత్రి మన్సుఖ్ మాండవియా ప్రశంస
కొచ్చిన్ షిప్యార్డ్ లిమిటెడ్ -కొచ్చి, నార్వేలోని అస్కో మారిటైమ్ ఎఎస్ కోసం రెండు అటానమస్ ఎలక్ట్రిక్ ఫెర్రీ నిర్మాణం, సరఫరా కోసం ఒప్పందాలు కుదుర్చుకుంది. సమానమైన రెండు నౌకలను కూడా నిర్మించే సౌకర్యం ఉంది.
నార్వేలోని అస్కో మారిటైమ్ కోసం ప్రపంచంలోని మొట్టమొదటి పూర్తి ఆటోమేటిక్ ఎలక్ట్రిక్ నౌకను నిర్మించడానికి కాంట్రాక్టును స్వాధీనం చేసుకున్నందుకు సిఎస్ఎల్ ను కేంద్ర విదేశాంగ మంత్రి  శ్రీ మన్సుఖ్ మాండవియా ప్రశంసించారు. షిప్ బిల్డింగ్ పరిశ్రమలో చారిత్రాత్మక మైలురాయిని వేశారన్నారు. సిఎస్ఎల్ తనకున్న మంచి విశ్వసనీయత, చరిత్రతో వివిధ గ్లోబల్ షిప్యార్డులతో పోటీ పడటం ద్వారా, కాంట్రాక్టును సాధించిందని శ్రీ మాండవియా చెప్పారు.
సిఎస్ఎల్ భారతదేశంలో అతిపెద్ద వాణిజ్య నౌకానిర్మాణ సంస్థ. నార్వేజియన్ రిటైల్ విభాగంలో అతిపెద్ద సంస్థల్లో ఒకటైన నార్జెస్ గ్రుపెన్ ఎఎస్ఏ అనుబంధ సమూహమైన అస్కో మారిటైమ్ ఏఎస్ నుండి ఈ ప్రతిష్టాత్మక ఎగుమతి ఆర్డర్ను కంపెనీ కైవసం చేసుకుంది. ఈ అటానమస్ ఎలక్ట్రికల్ నౌక ప్రాజెక్ట్ నార్వేలో ప్రతిష్టాత్మక ప్రాజెక్ట్, నార్వే ప్రభుత్వం పాక్షికంగా నిధులు సమకూర్చింది ఓస్లో ఫ్జోర్డ్ అంతటా వస్తువుల ఉద్గార రహిత రవాణా దీని లక్ష్యం. ఈ నౌకలు మెసెర్స్ మాస్టెర్లీ ఏఎస్ నిర్వహణలో ఉంటాయి. సాంకేతిక నిర్వహణను తీసుకొని స్వయంప్రతిపత్త నౌకలను నిర్వహించే మొట్టమొదటి సంస్థ ఇది. మెసెర్స్ కోంగ్స్బర్గ్, అటానమస్ టెక్నాలజీలో ప్రపంచ అగ్రగామి మెసెర్స్ విల్హెల్మ్సెన్ మధ్య జాయింట్ వెంచర్, అతిపెద్ద మారిటైమ్ షిప్పింగ్ కంపెనీలలో ఒకటి. ఆపరేషన్లో ఉన్నప్పుడు, ఈ నౌక కర్బన రహిత ఉద్గారంతో అటానమస్ వెస్సల్స్ రంగంలో వ్యాపారి షిప్పింగ్ ప్రపంచానికి కొత్త బెంచ్ మార్క్ను సృష్టిస్తుంది.
67 మీటర్ల పొడవైన ఓడలు మొదట 1846 కిలోవాట్అవర్ సామర్థ్యం గల బ్యాటరీతో శక్తినిచ్చే పూర్తి-విద్యుత్ రవాణా ఫెర్రీగా తయారు చేసి అందజేస్తారు. నార్వేలో స్వయంప్రతిపత్త పరికరాలు ఫీల్డ్ ట్రయల్స్ ప్రారంభించిన తరువాత, ఇది పూర్తి స్వయంప్రతిపత్త ఫెర్రీగా పనిచేస్తుంది. ఇది పూర్తిగా లోడ్ చేసిన 16 ప్రామాణిక ఈయు ట్రెయిలర్లను ఒకేసారి జోర్డ్  అంతటా రవాణా చేయగలదు. నౌకల డైనమిక్స్ నార్వే చేత కాంగ్స్బర్గ్ మారిటైమ్ వ్యవస్థలను ఉపయోగించి రూపొందించారు, వివరణాత్మక ఇంజనీరింగ్ను సిఎస్ఎల్ నిర్వహిస్తుంది. అవి డిఎన్వి జిఎల్ వర్గీకరణ కింద నిర్మితమవుతాయి, నార్వేలో ఫ్లాగ్ అవుతాయి.
వివిధ గ్లోబల్ షిప్యార్డుల వివరణాత్మక మూల్యాంకనం, కస్టమర్కు దాని విలువ ప్రతిపాదన ఆధారంగా సిఎస్ఎల్ ఈ ఎగుమతి ఆర్డర్ ని కైవసం చేసుకుంది. పశ్చిమ ఐరోపాలోని ప్రతిష్టాత్మక ఖాతాదారులకు ప్రపంచ నాణ్యమైన హై-ఎండ్ ఓడలను అందించడానికి సిఎస్ఎల్ నిరూపితమైన సామర్ధ్యం & ట్రాక్ రికార్డ్ కూడా ఎంపికకు అనుకూలంగా ఉంది. మహమ్మారి ఎదుర్కొంటున్న ప్రస్తుత పరిమితుల్లో అధిక ప్రాముఖ్యతతో పొందిన ఈ ఒప్పందాన్ని సిఎస్ఎల్ కలిగి ఉంది. కొచ్చి వాటర్ మెట్రో కోసం సిఎస్ఎల్ ఇప్పటికే 23 హైబ్రిడ్ ఎలక్ట్రిక్ బోట్లను నిర్మిస్తోంది.
ఈ ప్రాజెక్ట్ తో సిఎస్ఎల్- ప్రపంచంలోని ప్రీమియర్ షిప్బిల్డింగ్ యార్డుల హైటెక్ నౌకల నిర్మాణాన్ని చేపట్టగల కూటమిలోకి చేరుతుంది.
వాణిజ్యం, పరిశ్రమల మంత్రిత్వ శాఖ
దేశంలోకి ఎఫ్డిఐ ప్రవాహాల పెరుగుదలకు ప్రభుత్వ చర్యలు;
ఏప్రిల్,2020 నుంచి జనవరి 2021వరకు మొత్తం 72.12 యుఎస్ బిలియన్ డాలర్ల ఎఫ్డిఐలను ఆకర్షించిన భారత్
మొత్తం ఎఫ్డిఐ పెట్టుబడి ప్రవాహాలలో 45.81%తో అగ్ర రంగంగా అవతరించిన కంప్యూటర్ సాఫ్ట్వేర్ & హార్డ్వేర్
జనవరి, 2021లో మొత్తం 29.09% ఎఫ్డిఐ ప్రవాహంతో పెట్టుబడిదారు దేశాలలో ముందు స్థానంలో నిలిచిన జపాన్
విదేశీ ప్రత్యక్ష పెట్టుబడులు  విధాన సంస్కరణలు, పెట్టుబడి సౌలభ్యం, వాణిజ్యం చేయడం సులభతరం చేయడం వంటి ప్రభుత్వ చర్యల ఫలితంగా దేశంలోకి పెద్ద ఎత్తున ఎఫ్డిఐ వచ్చాయి. ఆర్థిక సంవత్సరం 2021 ఏప్రిల్ నుంచి జనవరి వరకు 72.12 అమెరికన్ బిలియన్ డాలర్ల మొత్తం ఎఫ్డిఐలను భారత దేశం ఆకర్షించగలిగింది. ఒక ఆర్థిక సంవత్సరంలోని తొలి పది నెలల్లో ఇది అత్యంత అధికం, 2019-20 సంవత్సరం తొలి పదినెలలతో  పోలిస్తే 15% ఎక్కువ.
ఆర్థిక సంవత్సరం 2020-21లోని తొలి పదినెలల్లో ఎఫ్డిఐ ఈక్విటీ  అంతకు ముందు ఏడాది అదే కాలంతో పోలిస్తే 28% పెరిగినట్టు సరళులు చెప్తున్నాయి. కాగా, ఆర్థిక సంవత్సరం 2020-21 తొలి పదినెలల్లో 30.28% మొత్తం ఎఫ్డిఐ ఈక్విటీ ప్రవాహం పెంపుతో సింగపూర్ తొలి స్థానంలో ఉండగా, యు.ఎస్.ఎ. , యుఎఇ  తదుపరి స్థానాల్లో ఉన్నాయి.
భారతదేశంలోమొత్తం ఎఫ్డిఐ ఈక్విటీ ప్రవాహాలను పరిశీలిస్తే జనవరి,2021లో పెట్టుబడులు పెడుతున్న పెట్టుబడిదారుగా 29.09%తో జపాన్ ముందు ఉండగా, సింగ్పూర్ , యు.ఎస్.ఎ  అనుసరించాయి.
ఆర్థిక సంవత్సరం 2020-21 తొలి పది నెలల్లో మొత్తం ఎఫ్డిఐ ఈక్విటీ ప్రవాహంలో 45.81% కంప్యూటర్ సాఫ్ట్వేర్ & హార్డ్ వేర్ తొలి స్థానంలో ఉండగా, నిర్మాణ  కార్యకలాపాలలో , సేవా రంగం  వరుసగా ఉన్నాయి.
జనవరి 2021లో కనిపించిన సరళుల ప్రకారం, మొత్తం ఎఫ్డిఐ ఈక్విటీ ప్రవాహాలలో కన్సల్టెన్సీ సేవల రంగం 21.80%తో ముందు స్థానంలో ఉండగా, తదనంతర స్థానాలలో కంప్యూటర్ సాఫ్ట్వేర్ & హార్డ్వేర్  సేవారంగం  ఉన్నాయి.
భారతదేశంలోని విదేశీ ప్రత్యక్ష పెట్టుబడుల సరళులు అంతర్జాతీయ పెట్టుబడిదారులకు భారత దేశం ఇష్టపడే పెట్టుబడులకు గమ్యస్థానంగా ఆమోదయోగ్యమైందని సూచిస్తున్నాయి.
మంత్రిమండలి
ఎస్తోనియ, పరాగ్వే, డొమినికన్ రిపబ్లిక్ లలో మూడు భారతీయ మిశన్ లను తెరవడానికి ఆమోదం తెలిపిన మంత్రిమండలి
ఎస్తోనియ, పరాగ్వే, డొమినికన్ రిపబ్లిక్ లలో 2021వ సంవత్సరం లో మూడు భారతీయ మిశన్ లను తెరవడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఈ రోజున ఆమోదం తెలిపింది.
అమలుకు సంబంధించిన వ్యూహం:
ఈ దేశాలలో భారతీయ మిశన్ లను ఏర్పాటు చేస్తే భారతదేశ దౌత్య పరిధి ని పెంచుకోవచ్చు. భారతదేశ దౌత్యపరమైన సంబంధాల పాదముద్ర ను విస్తరించడంలోను, రాజకీయ సంబంధాలను గాఢతరం గా మార్చుకోవడంలోను, ద్వైపాక్షిక వ్యాపారాన్ని, పెట్టుబడి ని, ఆర్థిక బంధాలను వృద్ధి పరచుకోవడంలో ఈ పరిణామం సహాయకారి కావడంతో పాటు ప్రజా సంబంధాలను దృఢతరంగా మార్చుకొనేందుకు మార్గాన్ని సుగమం చేయనుంది. అంతేకాదు, బహుపక్షీయ వేదికలలో రాజకీయ సంపర్కాన్ని ప్రోత్సహించడంతో పాటు భారతదేశం యొక్క విదేశీ విధానం ఉద్దేశ్యాలకు సమర్ధన ను సమీకరించడంలో కూడా తోడ్పాటు అందగలదు.
ఈ దేశాల లో భారతీయ మిశన్ లు అక్కడి భారతీయ సముదాయాన్ని, వారి ప్రయోజనాలను రక్షించడం లో ఉత్తమమైన పద్ధతి లో సహాయాన్ని అందించగలుగుతాయి.
ఉద్దేశ్యం:
మన విదేశీ విధానం తాలూకు ఉద్దేశ్యం మిత్ర దేశాలతో భాగస్వామ్యాలను ఏర్పరచుకోవడం ద్వారా భారతదేశ వృద్ధికి, అభివృద్ధికి ఒక అనుకూల వాతావరణాన్ని నిర్మించడమే. ప్రస్తుత కాలంలో యావత్తు ప్రపంచం లో భారతీయ మిశన్ లు, పోస్టు లు భాగస్వామ్య దేశాల తో మన సంబంధాలకు వాహకాల వలె పని చేస్తున్నాయి.
ఈ మూడు కొత్త ఇండియన్ మిశన్స్ ను తెరవాలన్న నిర్ణయం ‘సబ్ కా సాథ్, సబ్ కా వికాస్’ లేదా వృద్ధి, అభివృద్ధి పరంగా మన జాతీయ ప్రాథమ్యాన్ని దక్కించుకొనే దిశ లో ముందంజ వేసేటటువంటి నిర్ణయంగా ఉంటుందని చెప్పాలి. భారతదేశ దౌత్య సంబంధమైన ఉనికి ని వృద్ధి చేసుకోవడం ఇతర అంశాలతో పాటు భారతదేశ కంపెనీలకు బజారు అందుబాటు ను సమకూర్చగలదు; అంతే కాకుండా భారతదేశ వస్తువు ల, సేవ ల ఎగుమతులను కూడా ప్రోత్సహించగలుగుతుంది. ఇది ‘ఆత్మనిర్భర్ భారత్’ ను ఆవిష్కరించాలనే మన లక్ష్యానికి తగినట్లుగా దేశీయ ఉత్పత్తి పెంచడమే కాక, ఉపాధి ని అధికం చేయడం లో కూడా ప్రత్యక్ష ప్రభావాన్ని ప్రసరింపచేస్తుంది.
(
రాష్ట్రపతి సచివాలయం
భారత మాజీ రాష్ట్రపతి శ్రీ వి.వి.గిరి జయంతి సందర్భంగా నివాళులు అర్పించిన భారత రాష్ట్రపతి శ్రీమతి ద్రౌపది ముర్ము
భారత మాజీ రాష్ట్రపతి శ్రీ వి.వి.గిరి జయంతి సందర్భంగా, ఆయన చిత్రపటానికి పూలమాల వేసి భారత రాష్ట్రపతి శ్రీమతి ద్రౌపది ముర్ము నివాళులు అర్పించారు. ఈ రోజు  రాష్ట్రపతి భవన్లో ఈ కార్యక్రమం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం- 227వ రోజు
64 కోట్ల డోసుల మైలురాయిని చేరిన టీకాల కార్యక్రమం
ఇవాళ రాత్రి 7 గంటల వరకు 53 లక్షలకుపైగా డోసులు పంపిణీ
భారతదేశ టీకా కార్యక్రమం 64 కోట్ల డోసుల మైలురాయిని చేరింది. ఈ రోజు రాత్రి 7 గంటల వరకు ఉన్న తాత్కాలిక సమాచారం ప్రకారం, ఇవాళ 53 లక్షలకు  పైగా టీకా డోసులు ఇచ్చారు. అర్ధరాత్రి తర్వాత తుది నివేదిక పూర్తవుతుంది.
ఈ రోజు రాత్రి 7 గంటల వరకు ఉన్న తాత్కాలిక సమాచారం ప్రకారం, ఇప్పటివరకు మొత్తం 63.99 కోట్ల  టీకా డోసులు ఇచ్చారు.
'జనాభా ప్రాధాన్యత సమూహాల' ఆధారంగా ఇప్పటివరకు ఇచ్చిన టీకా డోసుల సమాచారం:
|
|
|
|
కొవిడ్ టీకా కార్యక్రమం
|
|
|
|
ఆరోగ్య సిబ్బంది
|
|
ఫ్రంట్లైన్ వర్కర్లు
|
|
18-44 వయస్సులవారు
|
|
45-59 వయస్సులవారు
|
|
60 ఏళ్లు లేదా పైబడినవారు
|
|
మొత్తం
|
|
మొదటి డోసు
|
|
10357664
|
|
18320807
|
|
247136975
|
|
130107674
|
|
86576489
|
|
492499609
|
|
రెండో డోసు
|
|
8369624
|
|
13136776
|
|
27224648
|
|
53983180
|
|
44687985
|
|
147402213
'జనాభా ప్రాధాన్యత సమూహాల' ఆధారంగా ఇవాళ ఇచ్చిన టీకా డోసుల సమాచారం:
|
|
|
|
ఆగస్టు 30, 2021 
|
|
|
|
ఆరోగ్య సిబ్బంది
|
|
ఫ్రంట్లైన్ వర్కర్లు
|
|
18-44 వయస్సులవారు
|
|
45-59 వయస్సులవారు
|
|
60 ఏళ్లు లేదా పైబడినవారు
|
|
మొత్తం
|
|
మొదటి డోసు
|
|
202
|
|
1290
|
|
2861405
|
|
692692
|
|
299998
|
|
3855587
|
|
రెండో డోసు
|
|
13478
|
|
51181
|
|
679966
|
|
491039
|
|
245791
|
|
1481455
కొవిడ్ బారి నుంచి దేశ ప్రజలను రక్షించే ఒక సాధనంలా టీకా కార్యక్రమం కొనసాగుతోంది. అత్యున్నత స్థాయిలో దీనిని పర్యవేక్షిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
లక్షణాలుంటే కోవిడ్ నెగటివ్ కేసులన్నీ మళ్ళీ ఆర్ టి పిసిఆర్ ద్వారా పరీక్షించాలి
వైరస్ వ్యాప్తి అరికట్టేలా పాజిటివ్ కేసు ఒక్కటీ వదలకండి: రాష్ట్రాలను కోరిన కేంద్ర ఆరోగ్యమంత్రిత్వశాఖ
లక్షణాలు కనబరచినా రాపిడ్ యాంటిజెన్ పరీక్షల్లో నెగటివ్ వచ్చినవారికి కొన్ని పెద్ద రాష్ట్రాల్లో ఆర్ టి - పిసి ఆర్ పరీక్షలు చేయటం లేదని కేంద్ర ఆరోగ్యమంత్రిత్వశాఖ దృష్టికి వచ్చింది. భారత వైద్య పరిశోధనామండలి , కేంద్ర ఆరోగ్యమంత్రిత్వశాఖ ఈ విషయంలో స్పష్టమైన ఆదేశాలు ఇచ్చి ఉన్నాయి. రెండు నిర్దిష్ట విభాగాలకు చెందిన వ్యక్తులను ఆర్ టి-పిసిఆర్ పరీక్షలు జరిపి తీరాల్సిందేనన్న మార్గదర్శకాలు పాటించాలని పేర్కొన్నాయి:
1. జ్వరం, దగ్గు, ఊపిరి పీల్చటంలో ఇబ్బంది లాంటి సమస్యలున్న వారి రాపిడ్ యాంటిజెన్ పరీక్షలు నెగటివ్ చూపించినప్పుడు.
2. ఎలాంటి లక్షణాలూ లేకపోయినా రాపిడ్ యాంటెజెన్ పరీక్షల్లో నెగటివ్ చూపించినా రెండు మూడు రోజుల్లోనే లక్షణాలు మొదలైన కేసులు
ఈ నేపథ్యంలో కేంద్ర ఆరోగ్య మంత్రిత్వశాఖ, ఐసిఎంఆర్ ఉమ్మడిగా అన్ని రాష్ట్రాలకూ, కేంద్రపాలిత ప్రాంతాలకూ లేఖలు రాశాయి. లక్షణాలు కనబడుతున్నా, రాపిడ్ యాంటిజెన్ పరీక్షలో నెగటివ్ వచ్చిన కేసులన్నిటికీ తప్పనిసరిగా ఆర్ టి- పిసిఆర్ పరీక్షలు చేయించాలని ఆ లేఖలో కోరాయి. ఇలాంటి కేసులు పరీక్షలకు నోచుకోకుండా అలాగే ఉండిపోతే వైరస్ ను వ్యాప్తి చేసే ప్రమాదం ఉందని హెచ్చరించాయి. అలా మళ్లీ కచ్చితమైన పరీక్షలు జరపటం ద్వారా పొరపాట్లను తొలిదశలోనే గుర్తించి ఆస్పత్రికి తరలించటమో, ఐసొలేషన్ లో ఉంచటమో సాధ్యమవుతుందని పేర్కొన్నాయి. కేవలం విస్తృతంగా అందుబాటులో ఉంచేందుకే రాపిడ్ యాంటిజెన్ టెస్టులు తప్ప పూర్తి స్థాయ్తి నిర్థారణకు పనికిరావన్న సంగతి గుర్తించాలని ఆ ఉమ్మడి లేఖలో పేర్కొన్నాయి. ఆర్ టి - పిసిఆర్ ను మాత్రమే అత్యంత ప్రామాణికంగా భావించాలని సూచించాయి.
ప్రతి జిల్లాలో ఒక అధికారిని లేదా ఒక బృందాన్ని నియమించి పర్యవేక్షణ యంత్రాంగాన్ని నెలకొల్పాలని, ఇలాంటి కేసులపట్ల చర్యలు తీసుకునేట్టు చూడాలని కేంద్ర ఆరోగ్య మంత్రిత్వశాఖ రాష్ట్రాలను, కేంద్రపాలిత ప్రాంతాలను కోరింది. రోజువారీ రాపిడ్ యాంటిజెన్ పరీక్షలను విశ్లేషించి జిల్లాల వారీగా అన్ని రాష్ట్రాలలో లక్షణాలుండే నెగటివ్ కేసులకు మళ్లీ పరీక్షలు జరిపించి ఎప్పటికప్పుడు పర్యవేక్షించటం, ఎలాంటి ఆలస్యమూ లేకుండా చూడటం ఈ బృందాల బాధ్యత. పాజిటివ్ అయ్యే అవకాశమున్న కేసు ఒక్కటీ మిస్సయ్యే పరిస్థితి లేకుండా రాష్ట్రాలు, కేంద్రపాలిత ప్రాంతాలు చూసుకోవటమే దీని వెనుక అసలు లక్ష్యం. అలాంటి కేసులకు ఆర్ టి-పిసిఆర్ పరీక్షలు జరిపిస్తే ఎన్ని పాజిటివ్ లుగా తేలాయో కూడా పర్యవేక్షించాలని రాష్ట్రాలకు సూచించింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 131.45 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 21.92 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,31,45,03,460
|
|
అందుబాటులోని నిల్వలు
|
|
21,92,56,121
131.45 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 21.92 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
అణుశక్తి విభాగం
కుదంకుళం అణు విద్యుత్ ప్లాంట్కు మరింత అధునాతన ఇంధన ఎంపికను రష్యా ప్రభుత్వ యాజమాన్యంలోని అణు ఇంధన సంస్థ రోసాటమ్ అందిస్తున్నట్టు తెలిపిన కేంద్ర మంత్రి డాక్టర్ జితేంద్ర సింగ్
టివిఎస్-2ఎం ఫ్యూయెల్ అసెంబ్లీల తొలి బ్యాచ్ను మే-జూన్ 2022న రష్యా నుంచి పొంది, కుదంకుళం ప్లాంట్ యూనిట్-1లో లోడ్ చేయగా, అవి సంతృప్తికరంగా పని చేస్తున్నాయి
కుదంకుళం అణు విద్యుత్ ప్లాంట్కు మరింత అధునాతన ఇంధన ప్రత్యామ్నాయాన్ని రష్యా ప్రభుత్వ యాజమాన్యంలోని అణు ఇంధన కార్పొరేషన్ రోసాటామ్ ఇచ్చేందుకుముందుకు వచ్చినట్టు కేంద్ర శాస్త్ర&సాంకేతిక  సహాయమంత్రి, ఎర్త్ సైన్సెస్  సహాయమంత్రి, ప్రధానమంత్రి కార్యాలయ , సిబ్బంది, ప్రజా సమస్యలు, పింఛన్లు, అణు ఇంధనం, అంతరిక్ష శామంత్రిత్వశాఖల సహాయమంత్రి డాక్టర్ జితేంద్ర సింగ్ వెల్లడించారు.
బుధవారంనాడు లోక్సభలో అడిగిన ఒక ప్రశ్నకు లిఖితపూర్వకంగా సమాధానమిస్తూ, తొలి టివిఎస్-2ఎం ఫ్యూయెల్ అసెంబ్లీస్  ను మే-జూన్ 2022లో రష్యన్ ఫెడరేషన్ నుంచి అందుకుని, యూనిట్ -1లో లోడ్ చేశారని, అవి సంతృప్తికరంగా పని చేస్తున్నాయని తెలిపారు.
కెకెఎన్పిపి రియాక్టర్లలో ప్రస్తుతం యూనిట్ -2లో ఉపయోగిస్తున్న యుటివిఎస్ ఫ్యూయెల్ అసెంబ్లీతో 12 నెలల నిర్వహణా ఆవృతాలకు బదులుగా 18 నెలల నిర్వహణ ఆవృతాలకు టివిఎస్-2 ఎం ఫ్యూయెల్ అసెంబ్లీలు అనుమతిస్తాయని డాక్టర్ జితేంద్ర సింగ్ వివరించారు.
కుదంకుళం యూనిట్ 1& 2 రియాక్టర్లలో ఉపయోగిస్తున్న యుటివిఎస్ రకానికి బదులుగా మరింత అధునాతన ఇంధనం, అనగా టివిఎస్-2ఎం రకాన్ని ఇచ్చేందుకు రష్యా అంగీకరించిందని మంత్రి తెలిపారు. నిపుణులతో వివరణాత్మక చర్చల తర్వాత, టివిఎస్-2ఎం రకం ఫ్యూయెల్ అసెంబ్లీల మెరుగైన నిర్వహణా పనితీరును పరిగణనలోకి తీసుకున్న తర్వాత కుదంకుళం యూనిట్లు 1 &2లో యుటివిఎస్ అసెంబ్లీల స్థానంలో టివిఎస్-2ఎం ఇంధనాన్ని ఉపయోగించాలని నిర్ణయించుకున్నట్టు పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ టీకాల తాజా సమాచారం – 157వ రోజు
టీకాల పంపిణీలో కొత్త దశ ప్రారంభం; ఒక్క రోజులో 80 లక్షల టీకాల మైలురాయి దాటిన భారత్
సార్వత్రిక టీకాల పంపిణీలో ఈరోజు సరికొత్త దశ మొదలైంది. మొదటి రోజునే 81 లక్షలకు పైగా  టీకా డోసులు పంపిణీ చేయటం ద్వారా సరికొత్త మైలురాయి దాటినట్టయింది. ఇప్పుడు మొదలైన సరికొత్త దశను ప్రధాని శ్రీ నరేంద్ర మోదీ 2021 జూన్ 7న ప్రకటించారు. ప్రతి పౌరుడూ టీకా వేసుకోవాలని ఆ సందర్భంగా ఆయన పిలుపునిచ్చారు. టీకాకు అర్హులైన వారందరినీ టీకాకు ప్రోత్సహించాలని కూడా చెప్పారు. కోవిడ్ మీద పోరులో ప్రభుత్వం పట్ల ప్రజలకున్న విశ్వాసానికి ప్రతీకే ఈ రోజు టీకాల సంఖ్యలో చూపిన పెరుగుదల.
టీకాల పంపిణీని వేగవంతం చేయటంతోబాటు పరిధిని గణనీయంగా విస్తరించటం ద్వారా టీకా కార్యక్రమాన్ని విజయవంతం చేయాలన్న లక్ష్యంతో భారత ప్రభుత్వం పనిచేస్తోంది. మరిన్ని టీకా డోసుల అందుబాటు ద్వారా ఈ లక్ష్య సాధనకు కృషి జరుగుతోంది. రాష్ట్రాలకు, కేంద్ర పాలిత ప్రాంతాలకు ఎప్పటికప్పుడు అందుబాటులొ ఉండే టీకాల సమాచారాన్ని అందించటం ద్వారా వారు ప్రణాళికా బద్ధంగా వ్యవహరించటానికి, నిల్వకు, పంపిణీకి తగిన ఏర్పాట్లు చేసుకోవటానికి సాధ్యమవుతోంది. మే నెలలో 7.9 కోట్లకు పైగా టీకా డోసులు అందుబాటులో ఉండగా జూన్ లో ఆ సంఖ్యను గణనీయంగా పెంచటం ద్వారా ఇప్పుడు 11.78 కోట్ల డోసులు అందుబాటులోకి వచ్చాయి. ఇందులో కేంద్రం ఉచితంగా ఇచ్చే డోసులతోబాటు రాష్టాలు, ప్రైవేట్ ఆస్పత్రులు నేరుగా కొనుగోలు చేసుకున్న టీకా డోసులు కూడా ఉన్నాయి.
జూన్ నెలలో ఎన్ని టీకా డోసులు అందుబాటులో ఉంటాయో కేంద్ర ఆరోగ్య, కుటుంబ సంక్షేమ మంత్రిత్వశాఖ రాష్ట్ర ప్రభుత్వాలకు, కేంద్రపాలిత ప్రాంతాలకు ముందుగానే తెలియజేయటం వలన పంపిణీ ప్రణాళికలు తయారుచేసుకొని జిల్లాలవారీగా కోవిడ్ పంపిణీ కేంద్రాల ద్వారా టీకాల కార్యక్రమం సమర్థవంతంగా అమలు చేసుకోవటానికి వెసులుబాటు కలిగింది. దీనివలన దేశవ్యాప్తంగా టీకాల పంపిణీ భారీగా పెంచుకోవటం సాధ్యమైంది.
ఈ రోజు జరిగిన టీకాల పంపిణీ వివరాలను ఈ క్రింది పట్టికలో చూడవచ్చు:
|
|
రాష్ట్రం/కేంద్రపాలిత ప్రాంతం
|
|
నేటి టీకాలు
|
|
అండమాన్, నికోబార్ దీవులు
|
|
783
|
|
ఆంధ్రప్రదేశ్
|
|
47328
|
|
అరుణాచల్ ప్రదేశ్
|
|
12892
|
|
అస్సాం
|
|
330707
|
|
బీహార్
|
|
470352
|
|
చండీగఢ్
|
|
6738
|
|
చత్తీస్ గఢ్
|
|
84638
|
|
దాద్రా, నాగర్ హవేలి
|
|
4176
|
|
ఢిల్లీ
|
|
76216
|
|
గోవా
|
|
15586
|
|
గుజరాత్
|
|
502173
|
|
హర్యానా
|
|
472659
|
|
హిమాచల్ ప్రదేశ్
|
|
98169
|
|
జమ్మూ కశ్మీర్
|
|
32822
|
|
జార్ఖండ్
|
|
82708
|
|
కర్నాటక
|
|
1067734
|
|
కేరళ
|
|
261201
|
|
లద్దాఖ్
|
|
1288
|
|
లక్షదీవులు
|
|
289
|
|
మధ్యప్రదేశ్
|
|
1542632
|
|
మహారాష్ట
|
|
378945
|
|
మణిపూర్
|
|
6589
|
|
మేఘాలయ
|
|
13052
|
|
మిజోరం
|
|
17048
|
|
నాగాలాండ్
|
|
9745
|
|
ఒడిశా
|
|
280106
|
|
పుదుచ్చేరి
|
|
17207
|
|
పంజాబ్
|
|
90503
|
|
రాజస్థాన్
|
|
430439
|
|
సిక్కిం
|
|
11831
|
|
తమిళనాడు
|
|
328321
|
|
తెలంగాణ
|
|
146302
|
|
త్రిపుర
|
|
141848
|
|
ఉత్తరప్రదేశ్
|
|
674546
|
|
ఉత్తరాఖండ్
|
|
115376
|
|
పశ్చిమ బెంగాల్
|
|
317991
|
|
డామన్, డయ్యీ
|
|
4374
|
|
మొత్తం
|
|
80,95,314
హోం మంత్రిత్వ శాఖ
పద్మ అవార్డులు-2023 నామినేషన్లకు 2022 సెప్టెంబర్ 15 వరకు గడువు
2023 రిపబ్లిక్ డే సందర్భంగా ప్రకటించే పద్మ అవార్డులు -2023 కోసం ఆన్లైన్ నామినేషన్లు / సిఫార్సులు 2022 మే 1 న ప్రారంభ మయ్యాయి. పద్మ అవార్డుల నామినేషన్ల స్వీకరణ తుది గడువు 2022 సెప్టెంబర్ 15. తో ముగుస్తుంది.
పద్మ అవార్డులకు సంబంధించిన నామినేషన్లు/సిఫారసులను నేషనల్ అవార్డ్స్ పోర్టల్ పై ఆన్ లైన్ లో మాత్రమే స్వీకరిస్తారు.
https://awards.gov.in
పద్మ విభూషణ్, పద్మభూషణ్, పద్మశ్రీ వంటి పద్మ పురస్కారాలు దేశ అత్యున్నత పౌర పురస్కారాల్లో ఒకటిగా ఉన్నాయి. 1954లో నెలకొల్పిన ఈ అవార్డులను ప్రతి సంవత్సరం గణతంత్ర దినోత్సవం సందర్భంగా ప్రకటిస్తారు.
కళలు, సాహిత్యం , విద్య, క్రీడలు, వైద్యం, సామాజిక సేవ, సైన్స్ , ఇంజనీరింగ్, పబ్లిక్ అఫైర్స్, సివిల్ సర్వీస్, ట్రేడ్ , ఇండస్ట్రీ మొదలైన అన్ని రంగాలు/ విభాగాల్లో విశిష్టమైన ,అసాధారణమైన విజయాలు/సేవలకు గాను ఈ అవార్డు ఇస్తారు. జాతి, వృత్తి, హోదా లేదా లింగ భేదం లేకుండా వ్యక్తులు అందరూ కూడా ఈ అవార్డులకు అర్హులు. డాక్టర్లు, సైంటిస్టులు మినహా పి ఎస్ యు లలో పని చేసే ప్రభుత్వోద్యోగులు పద్మ అవార్డులకు అర్హులు కారు
.
పద్మ అవార్డులను "ప్రజా పద్మ"గా మార్చడానికి ప్రభుత్వం కట్టుబడి ఉంది. అందువల్ల, స్వీయ నామినేషన్ తో సహా నామినేషన్ లు/సిఫారసులు సమర్పించాలని పౌరులను కోరడమైనది. మహిళలు, సమాజంలోని బడుగు- బలహీన వర్గాలు, ఎస్సీ, ఎస్టీలు, దివ్యాంగులు, సమాజానికి నిస్వార్థంగా సేవ చేస్తున్న ప్రతిభావంతులైన వ్యక్తులను గుర్తించడానికి సమిష్టి ప్రయత్నాలు చేయవచ్చు.
నామినేషన్ లు/సిఫారసులు పైన పేర్కొన్న పోర్టల్ పై లభ్యం అయ్యే ఫార్మెట్ లో పేర్కొనబడ్డ అన్ని సంబంధిత వివరాలను కలిగి ఉండాలి, సిఫారసు చేయబడిన ఆమె/అతని సంబంధిత రంగం/వృత్తిలో వారి వారి విశిష్టమైన , అసాధారణ ప్రతిభ/ విజయాలు/సర్వీస్ లను స్పష్టంగా వివరించే రూపంలో ఒక ప్రశంసాపత్రం  ఉండాలి.
దీనికి సంబంధించిన మరిన్ని వివరాలు హోం మంత్రిత్వ శాఖ  వెబ్ సైట్ లో 'అవార్డులు, పతకాలు' శీర్షిక కింద, పద్మ అవార్డుల పోర్టల్  లో లభిస్తాయి. ఈ అవార్డులకు సంబంధించిన నియమ నిబంధనలు https://padmaawards.gov.in/AboutAwards.aspx లింక్ తో వెబ్ సైట్ లో అందుబాటులో ఉన్నాయి.